Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 1. számú melléklet a 75/2005. (IX. 29.) GKM–KvVM együttes rendelethez
Paragraph Index: 209

4. Mûszaki leírások és vizsgálatok 4.1. Kompresszió-gyújtású motorok 4.1.1. Általános megjegyzések Azokat az alkatrészeket, amelyek hatással lehetnek a szennyezõanyagok kibocsátására, úgy kell megtervezni, legyártani és felszerelni, hogy a motor normális üzemében, a rájuk ható rezgések ellenére, megfeleljenek a rendeletben elõírt követelményeknek. A gyártónak olyan mûszaki intézkedéseket kell tennie, hogy azok biztosítsák a szennyezõanyagok kibocsátásának hatékony korlátozását a motor egész élettartama alatt, normális üzemeltetési viszonyok mellett. Ezek a rendelkezések teljesítettnek tekinthetõk, ha a 4.1. 2.1., 4.1.2.3. és 5.3.2.1. pont rendelkezései sorra teljesülnek. Katalizátor és/vagy részecskecsapda alkalmazása esetén a gyártónak tartóssági vizsgálattal, melyet maga végezhet el, valamint megfelelõ jegyzõkönyvekkel kell bizonyítania, hogy ezek a kipufogógáz utókezelõ készülékek várhatóan jól fognak mûködni a motor egész élettartama alatt. A jegyzõkönyveket az 5.2. és különösen az 5.2.3. pont követelményeivel összhangban kell elkészíteni. A vevõ számára megfelelõ garanciát kell biztosítani. A készülék bizonyos motor-üzemóránkénti rendszeres cseréje megengedhetõ. Minden, a motor meghibásodásának megelõzését célzó, az utókezelõ készülékkel kapcsolatban a motor alkatrészein vagy a rendszereken rendszeres idõközönként végzett beállítás, javítás, szétszerelés, tisztítás vagy csere csak a szennyezõanyag-kibocsátást szabályozó rendszer kifogástalan mûködésének biztosításához technológiailag szükséges mértékben történjék. Ennek megfelelõen a tervszerû megelõzõ karbantartás követelményeit elõ kell írni a vevõnek átadott kezelési útmutatóban, vonatkoznia kell rájuk a fent említett garanciális rendelkezéseknek, és a típusjóváhagyás megadása elõtt jóvá kell hagyatni õket a hatósággal. A kezelési útmutatónak az utókezelõ készülék(ek) karbantartására/cseréjére és a garanciális feltételekre vonatkozó megfelelõ részletét bele kell foglalni a 2. számú mellékletben leírt információs dokumentációba. Minden motornál, amely a kipufogógázokat vízzel keverve bocsátja ki, a kipufogórendszerbe be kell építeni a motor után, de a kipufogógáz vízzel (vagy bármely más hûtõ/gázmosó közeggel) való érintkezési pontja elõtt egy csatlakozót a gáz, illetve a részecske mintavevõ berendezés idõleges csatlakoztatásához. Fontos, hogy a csatlakozó helyén jól keveredett, reprezentatív kipufogógáz mintát lehessen venni. A csatlakozó belsõ menetes legyen, a szabványos csõmenettel, 1/2 hüvelyknél nem nagyobb átmérõvel, és használaton kívül dugóval kell lezárni (egyenértékû csatlakozó megengedett). 4.1.2. A szennyezõanyag-kibocsátásra vonatkozó mûszaki elõírások A típusvizsgálatra benyújtott motor által kibocsátott szennyezõanyagok mennyiségét a

Source: https://magyarkozlony.hu/hivatalos-lapok/81c42f0ed31c4c34a21f7ef76b80f1d146c9c4c0/dokumentumok/f1cd64723376c7029127ca417f31355881b45a85/letoltes